Document ID: /roh_data/filtered/fineweb-2-filterrobots_roh.jsonl.gz/29874

Il SEM dastga retrair a burgais dubels il dretg da burgais svizzer. Quai dentant sulet sche quella persuna ha donnegià ils interess u il renum da la Svizra e cunquai er la segirezza dal pajais, scriva il SEM en ina communicaziun.
Premissas ademplidas en il cas preschent
L’um era vegnì sentenzia a plirs onns praschun, pervia da propaganda per organisaziuns terroristicas islamisticas. Per quella haja l'um er recrutà cumbattants. Uschia sajan las premissas ademplidas, scriva il SEM. Sper il dretg da burgais svizzer vegn er il dretg da burgais chantunal e communal retratg a l'um.
La decisiun dal SEM n'ha anc nagina vigur legala. L’um po anc purtar plant cunter questa decisiun tar il Tribunal administrativ federal.
RR novitads 15:00